கேள்வி: ரசியா சசாது சகீர் - தொழில் வாழ்க்கை என்பது என்ன?
பதில்: ரசியா தனது குழந்தை பருவத்திலிருந்தே ''ஃபூல்'', ''தெஹ்ஸிப்-இ-நிஸ்வான்'' மற்றும் ''இஸ்மத்'' போன்ற பத்திரிகைகளுக்கு சிறுகதைகளை வழங்கி வந்தார். லக்னோவில், ரசியா கற்பிக்கவும், எழுதவும் ,மொழிபெயர்க்கவும் தொடங்கினார். இவர் சுமார் 40 புத்தகங்களை உருது மொழியில் மொழிபெயர்த்தார். பெர்தோல்ட் பிரெக்ட் ''லைப் ஆஃப் கலிலியோவினை'' உருது மொழியில் மொழிபெயர்த்ததின் மூலம் இவர் பரவலாக அறியப்பட்டார். சியாராம் சரண் குப்தாவின் ''நாரியினை மொழிபெயத்தார்'' ''(சாகித்ய அகாடமியால் இவுரத்'' ( ''பெண்'' ) என வெளியிடப்பட்டது), மற்றும் முல்க் ராஜ் ஆனந்த் ''செவன் இயர்சு'' ( ''சாத் சால்'', 1962) ஆகியவற்றை இவர் மொழிபெயர்த்தார். 1953 ஆம் ஆண்டில், இவரது ''சார்-இ-ஷாம்'' புதினம் வெளியிடப்பட்டது, ''காந்தே'' ( ''முட்கள்'', ஒரு புதினம்) 1954 இல் வெளியிடப்பட்டது, அதே நேரத்தில் ''சுமன்'' எனும் மற்றொரு புதினம் 1964 இல் வெளிவந்தது. சிறைச்சாலையில் இருந்து தனது கணவர் அனுப்பிய கடிதங்களை ''நுகுஷ்-இ-ஜிந்தன்'' எனும் பெயரில் 1954 இல் வெளியிட்டார். இவர் கவிஞர் மசாசு லக்னோவின் ஒரு புதினத்தில் பங்காற்றினார், அது முடிக்கப்படாமல் இருந்தது. இவரது சிறுகதைகள் ஒரு ''சோசலிச நோக்கம்'' கொண்டதாக வகைப்படுத்தப்பட்டுள்ளன. ''சார்ட் குலாப்'' ( ''மஞ்சள் ரோஸ்'', 1981) மற்றும் ''அல்லா டி பந்தா லே'' ( ''கடவுள் கொடுக்கிறார், மனிதன் எடுத்துக்கொள்கிறார்'', 1984) இவரது இரண்டு சிறுகதைத் தொகுப்புகள் இவரது மரணத்திற்குப் பின் வெளியிடப்பட்டன.